Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1997. évi LXXXII. törvény (a továbbiakban: Mpt.)
Paragraph Index: 1726

a) Kapott (járó) kamatok, kamatjellegű bevételek között elkülönítetten kell kimutatni az önkéntes kölcsönös nyugdíjpénztárak befektetési és gazdálkodási szabályairól szóló kormányrendelet szerint nyújtott tagi kölcsönök, valamint a működési célra szolgáló bankbetétek, a hitelviszonyt megtestesítő kamatozó értékpapírok után kapott (esedékes, járó) kamatokat, a diszkont értékpapírok vételára és névértéke közötti különbözetből a tárgyidőszakra időarányosan járó összeget, továbbá a kamatozó értékpapírok eladásakor (beváltásakor) érvényesített kamatok összegét. Kamatjellegű bevételként kell kimutatni a Tv. 84. §-a (5) bekezdésének f) pontja szerint a kamatfedezeti ügyletekkel kapcsolatos nyereséget. A kapott (járó) kamatokat és kamatjellegű bevételek csökkentő tételeként kell kimutatni a kamatozó értékpapír vételárában lévő kamat (beszerzéskor elszámolt) összegét.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes